02/11/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación do laudo arbitral de 28 de setembro de 2018 sobre o Grupo de Emerxencias Supramunicipal (GES) do Concello de Mugardos

Logo de que as partes lexitimadas plantexaran ás súas diferenzas sobre o Grupo de Emerxencias Supramunicipal (GES) do Concello de Mugardos (código de convenio colectivo 15100182012013) ao abeiro do acordo interprofesional galego (AGA) sobre procedementos extraxudiciais de solución de conflitos de traballo (Acordo interprofesional galego sobre procedementos extraxudiciais de solución de conflitos de traballo publicado no DOG núm.98, do 24 de maio de 2013), o 28 de setembro de 2018 resólvese o laudo arbitral e solicítase a súa inscripción e publicación con data 8 de outubro de 2018. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm.255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo (BOE núm.143, do 12 de xuño de 2012), así coma na Orde do 29 de octubre de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro) modificada pola Orde do 14 de marzo (DOG núm.60, do 26 de marzo de 2013). Considerando que a xefatura territorial de economía, emprego e industria da Coruña é competente para resolver a inscrición do laudo arbitral de 28 de setembro de 2018 sobre o Grupo de Emerxencias Supramunicipal (GES) do Concello de Mugardos e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da consellería de economía, emprego e industria (DOG núm.18, do 25 de xaneiro de 2018). De acordo con todo o indicado, RESOLVO: 1. A inscrición do laudo arbitral de 28 de setembro de 2018 sobre o Grupo de Emerxencias Supramunicipal (GES) do Concello de Mugardos no rexistro de convenios e acordos colectivos de traballo da Comunidade Autónoma de Galicia.2. A remisión do laudo arbitral de 28 de setembro de 2018 sobre o Grupo de Emerxencias Supramunicipal (GES) do Concello de Mugardos ó Boletín Oficial da Provincia da Coruña para a súa publicación. A Coruña, 26 de outubro de 2018. O xefe territorial de economía, emprego e industria Ardiel Mouhssine Lambarri LAUDO ARBITRAL LUZ BEGOÑA SHER LEJARRIAGA, designado árbitro segundo o previsto no artigo 23 do Acordo Interprofesional Galego sobre procedementos Extraxudiciais de Solución de Conflitos de Traballo (AGA), polas partes en conflito no CONCELLO DE MUGARDOS, resolven as cuestións presentadas ditando o seguinte LAUDO ARBITRAL, baseándose nos seguintes ANTECEDENTES Primeiro. –En data 26 de abril de 2017 a representación do Concello de Mugardos e o Comité de Empresa asinaron Acta de Constitución da Comisión de Conciliación e Mediación regulada no artigo 18 do Acordo Interprofesional galego sobre procedementos extraxudiciais de solución de conflictos de traballo (AGA), na que nomearon mediador a LUZ BEGOÑA SHER LEJARRIAGA. En data 11 de xuño de 2017 as ditas partes acadaron un acordo, en cuxo apartado segundo establécese: Con respecto ao Anexo do Grupo de Emerxencias Municipal (GES) presentado polo goberno municipal ó 5/4/2018, acórdase que o Comité de Empresa presentará os puntos de discrepancia por escrito que serán valorados polo goberno municipal e negociados no prazo dun mes dende que se presente polo Comité. No caso de non chegar a acordo ambas partes deciden someter a arbitraxe do Canse/lo Galega de Relacións Laborais a solución dos puntos de desacordo. En data 20 de xuño de 2018, o Comité de Empresa presentou un documento con 8 puntos de discrepancia respecto ao Anexo GES presentado polo Goberno Municipal o día 5 de abril de 2018. En data 5 de setembro de 2018 as partes, reunidas xunto co mediador antedito, acadaron un acordo parcial en 4 destes 8 puntos de discrepancia presentados polo Comité de Empresa. Segundo. –En data 5 de setembro de 2018 asinouse o correspondente Compromiso Arbitral, por decisión unánime das partes integrantes da Comisión de Conciliación e Mediación constituída no expediente 25/18 do AGA, referido no punto primeiro, no Salón de Plenos do Concello de Mugardos, no que as ditas partes someteron ao árbitro a solución de catro cuestións, a través dun Laudo en Equidade. As cuestións que se someten á arbitraxe son as mencionadas nos puntos 3,5,7,8 do escrito de discrepancias do Comité de Empresa respecto ao documento chamado Anexo GES do 5 de abril de 2018, que literalmente din: Punto 3. Incluír cláusula de reforzo de turno a petición do responsable de quenda ante situación sobrevida ou previsión temporais, compensando con tempo equivalente dito reforzo. Punto 5. Compensación de horas extraordinarias 1,5 igual que o resto d@s traballadores. Punto 7. Eliminar a preferencia na actividade formativa fora da xornada laboral xa que vaina contra do EBEP tal e como indicou o mediador. Punto 8. Inclusión da organización tal e como solicitamos con coordinador e 4 responsables de quenda. Terceiro. –Para poder dita-lo Laudo foi requirida ás partes mediante correo electrónico polo árbitro a seguinte documentación: Convenio de Colaboración da Xunta de Galicia para a implantación dos Grupos de Emerxencia Municipais e as súas prórrogas e Addendas, Convenio Colectivo do Persoal en vigor do Concello de Mugardos, copia da Relación de Pastos de Traballo do Concello de Mugardos, Sentencias ditadas polos Xulgados do orde Social sobre o Personal GES do Concello de Mugardos, Relacións de traballadores coa antiguedade deste colectivo. As partes foron remitindo a documentación ate o pasado día 17.09.2018, no que se completan todo o solicitado. De xeito voluntario os membros co Comité de Empresa aportaron tamén documentos sobre modelos de xestión do GES doutros concellos galegas para comparar co existente no Concello de Mugardos. Cuarto. –O árbitro entende que, en base as reunión celebradas no proceso de mediación previo (ate seis reunións), o acceso á documentación precisa, e o coñecemento da situación laboral do colectivo GES de Mugardos, está en disposición de poder ditar resolución neste conflito, que é de interese porque existen diferenzas para a subscrición definitiva do novo Convenio Colectivo do Concello de Mugardos por mor das condicións de traballo do GES. Enténdense, así mesmo, garantidos os pnnc1p1os de igualdade, transparencia e publicidade de todos os actos do procedemento, incluído o principio de contradición entre as partes, que fixeron as alegacións oportunas ante o árbitro. Quinto. –O árbitro é coñecedor da situación complexa do Persoal do Grupo de Emerxencias Municipal de Mugardos (12 persoas), que foi creado mediante Convenio de colaboración subscrito entre a Xunta de Galicia, a Federación Galega de Municipios e Provincias e as catro Deputacións Provinciais galegas o 13 de maio do 2013 e prorrogado polo de agora entre estas mesmas institucións públicas ate este próximo 31 de decembro do 2018. O convenio di expresamente que os GES dependerán tanto xurídica como organicamente do ente local polo que foron contratados e en ningún caso terá vinculo laboral coa Xunta de Galicia se ben se establece un sistema de financiamento compartido entre as administracións, incluído o propio concello sede do GES (20%) engadindo que serán os Concellos os que teñen a abriga de seleccionar o persoal cualificado mediante a provisión dos pastos temporais por concurso-oposición. En Mugardos nove dos doce traballadores do GES foron seleccionados e contratados polo Concello mediante contratación temporal por “obra ou servizo determinado” o día 29.08.2013 e subscribiron dúas prórrogas ate o momento, que finalizan o 31.12.2018 e os tres traballadores restantes un primeiro contrato temporal dende 2016. Así mesmo cabe mencionar que hai ditada unha sentenza xudicial promovida por varios dos traballadores do GES de Mugardos que declara aplicable o Convenio Colectivo do Persoal Laboral ao GES establecendo que lles corresponde a categoría de oficiais de segunda. Por outra parte é de destacar a vontade das partes de regular as condicións de traballo específicas do GES no Convenio Colectivo que se está a negociar para substituír o vixente –publicado no BOP do 12.04.2013– e do que xa se acadaron puntos de acordo. Non obstante, tamén cabe apuntar que polo de agora o persoal do GES non figura na actual Relación de Postos de Traballo do Concello de Mugardos. Finalmente é de interese reseñar que no Convenio de implantación dos GES promovido pola Xunta de Galicia, o único que se especifica sobre a organización do GES é que estará composto por 12 efectivos cunha estrutura profesionalizada e de carácter permanente, dando cobertura a toda a zona de actuación do grupo e mantendo a súa sede nos concellos que se relacionan na cláusula sétima. Na prórroga subscrita para o 2016-2018 somentes engade a necesidade de implantar medios materias para acadar un servizo de calidade pero nada di sobre a organización e coordinación ordinaria que segue facendo depender do concello no que se sitúa a base do grupo, namentres que as actuacións conxuntas de emerxencias supramunicipais dependerán dos servicios contraincendios, distritos forestais e 112 Galicia. É certo que, como se dixo, o convenio de implantación do GES establece que a estrutura debe ser profesionalizada e de carácter permanente, e que hai exemplos noutros GES que avanzaron creando unha estrutura de mando interna que se cadra é máis efectiva, pero neste momento a coordinación interna é responsabilidade directa do concelleiro de Persoal, exercendo a potestade de autoorganización propia da administración pública. O convenio colectivo en vigor no Concello de Mugardos establece expresamente no seu artigo 12 que a organización do traballo e a súa aplicación práctica é facultade da administración municipal que, en todo caso, respectará os principios de igualdade, racionalidade, economía, eficacia e eficiencia. En termos idénticos está redactado o artigo 13 do texto do convenio colectivo que se está a negociar actualmente. Ademais, o art.37.2 a) do Estatuto Básico do Empregado Público exclúe expresamente as potestades de autoorganización como materia negociable do Convenio Colectivo. Isto non é excluínte de que sería aconsellable, dada a vocación permanente dos postos do GES, a súa definición e creación na Relación de Postos de Traballo RPT do Concello, establecendo os modelo organizativo cos seus respectivos cadros de mando. PARTE DISPOSITIVA Sentados os puntos da controversia e que se ten que resolver mediante a solución arbitral o conflito de intereses, escoitadas as partes, coñecidas polo árbitro as diferentes circunstancias concretas e aplicando a doutrina arbitral, dita o seguinte LAUDO, en base ó artigo 24 do Acordo Interprofesional Galego sobre Procedementos Extraxudiciais de Solución de Conflitos de Traballo (AGA): Primeiro. –Respecto ao Punto 3 (incluír cláusula de reforzo de turno a petición do responsable de quenda ante situación sobrevida ou previsión temporais, compensando con tempo equivalente dito reforzo): Esta cláusula, en respecto ao principio de potestade de autoorganización da administración local de orixe constitucional e legalmente recoñecida, ten que ser resolla nunha futura negociación da Relación de Postos de Traballo do Concello de Mugardos. Segundo. –Punto 5 (compensación de horas extraordinarias 1,5 igual que o resto d@s traballadores). A efectos da compensación deas horas extraordinarias por descanso, o persoal do GES terá igual dereito que o resto das persoas que prestan servizos no concello de Mugardos, tendo en conta a súa quenda. No convenio actual, a compensación é de 1,25 horas de descanso por cada hora extraordinaria diurna traballada e de 1,50 horas de descanso por cada hora extraordinaria nocturna ou traballada en día festivo. De asinarse definitivamente a proposta de novo convenio tal e como está redactado actualmente, establecese en 1,25 horas con carácter xeral, 1,5 para domingo, festivo ou período nocturno, e 2 horas de descanso compensatorio para as horas extraordinarias traballadas en período nocturno de domingo ou festivo. En todo caso, de mudar a redacción vixente a día de hoxe, deberá aplicarse ao persoal do GES o regulamento de compensación das horas extraordinarias que sexa de aplicación en cada momento ao persoal laboral do Concello, por non existir xustificación algunha legal ou obxectiva que xustifique un trato diferenciado. Terceiro. –Punto 7 (eliminar a preferencia na actividade formativa fora da xornada laboral xa que vai na contra do EBEP te/ e como indicou o mediador) Segundo o establecido no artigo 14 apartado g) do Estatuto Básico do Empregado Público, aprobado por Real Decreto Lexislativo 5/2015, de 30 de outubro, as persoas traballadoras teñen dereito á formación continua e a actualización permanente dos seus coñecementos e capacidades profesionais, preferentemente en horario laboral. Polo tanto a redacción do artigo 4 do Anexo GES debe ser o seguinte: A actividade formativa realizarase, preferentemente en horario laboral, agás supostos excepcionais debidamente motivados e/ou por tratarse de formación abrigada ou necesaria/recomendada para a capacitación profesiona/lfuncional requirida, debendo facilitarse neste caso e de resultar compatible coa cobertura do servicio o cambio de quendas necesario para a súa asistencia. Cuarto. –Punto 8 (inclusión da organización tal e como solicitamos con coordinador e 4 responsables de quenda). Esta cláusula, en respecto ao prmc1p10 de potestade de autoorganización da administración local de orixe constitucional e legalmente recoñecida, ten que ser resolla nunha futura negociación da Relación de Pastos de Traballo do Concello de Mugardos. A presente resolución arbitral ten eficacia de Convenio Colectivo, segundo o apartado 1 do artigo 27 do Acordo Interprofesional Galego sobre Procedementos Extraxudiciais de Solución de Conflitos de Traballo (AGA), e poderá ser impugnado ante a Xurisdición Social, segundo a modalidade procesual de impugnación de convenios colectivos, tramitada segundo o procedemento de conflito colectivo, regulada na Lei da Xurisdición Social aprobada por Lei 36/2011, do 1O de outubro. A Coruña, 26 de setembro de 2018. O árbitro Kevin Paul Izagirre Chhima